133. ΝΟΜΟΣ υπ’ αριθ. 1889 της 17/17 Ιουλ. 1990 (ΦΕΚ Α΄ 93) Ρύθμιση επειγόντων θεμάτων ποδοσφαίρου. Άρθρ.1.-1.Από την έναρξη ισχύος του παρόντος η ευθύνη της διοργάνωσης και διεξαγωγής του πρωταθλήματος ποδοσφαίρου Α΄ εθνικής κατηγορίας ανατίθεται στην Ένωση Ποδοσφαιρικών Ανωνύμων Εταιρειών (Ε.Π.Α.Ε.), εφαρμοζομένων των διατάξεων του Νόμ. 879/1979 «περί ποδοσφαιρικών ανωνύμων εταιρειών» και των κατ’ εφαρμογή των διατάξεων αυτού εκδιδόμενων κανονιστικών γενικά πράξεων. Η Ε.Π.Ο. έχει την ανώτατη εποπτεία και έλεγχο του ανωτέρω πρωταθλήματος, λειτουργεί ως δευτεροβάθμιο όργανο κρίσεως των υποκειμένων σε έφεση αποφάσεων των οργάνων της Ε.Π.Α.Ε, κατά τους ορισμούς των οικείων διατάξεων, η δε Ε.Π.Α.Ε. ασκεί τις αρμοδιότητές της μέσα στα πλαίσια του καταστατικού, των κανονισμών, των αποφάσεων και των σκοπών της Ε.Π.Ο. 2.Ομοίως, από την έναρξη ισχύος του παρόντος επαναφέρονται σε ισχύ οι διατάξεις του άρθρ. 21, 23 και 24 του Π.Δ. 550/1979 (ανωτ. αριθ. 70), όπως αυτές τροποποιήθηκαν και συμπληρώθηκαν με το Π.Δ. 1079/1980. Οι αποφάσεις της προβλεπόμενης από το ανωτέρω άρθρ. 21 επιτροπής επιλύσεως οικονομικών διαφορών, η οποία καθίσταται αρμόδια και για τα αντίστοιχα θέματα των προπονητών, υπόκεινται σε έφεση ενώπιον της αντίστοιχης επιτροπής της Ελληνικής Ποδοσφαιρικής Ομοσπονδίας (Ε.Π.Ο.), ασκούμενη μέσα σε 15 ημέρες από την κοινοποίηση της απόφασης. 3.Με την επιφύλαξη του επόμενου εδαφίου, οι διατάξεις της υπ’ αριθ. 17970/25.7.1986 απόφασης του Υπουργού Πολιτισμού, όπως αυτή κυρώθηκε με το άρθρ. 35 του Νόμ. 1646/1986 «Μέτρα πρόληψης και καταστολής   της βίας κ.λπ.», σε ό,τι αφορά το επαγγελματικό ποδόσφαιρο καταργούνται. Εκκρεμείς υποθέσεις από το πρωτάθλημα της Α΄ εθνικής κατηγορίας περιόδου 1989-90 κρίνονται από τα όργανα, που προβλέπονται από τις διατάξεις του προηγούμενου εδαφίου. Άρθρ.2.-Στην Ε.Π.Ο. λειτουργούν, ως όργανα αυτής, επιτροπές, συμβούλια ή μονομελή όργανα, κατά περίπτωση, για όλα τα θέματα, που ανάγονται στην καλλιέργεια και ανάπτυξη του αθλήματος του ποδοσφαίρου, στον καθορισμό των αρχών, που διέπουν το άθλημα του ποδοσφαίρου, στην οργάνωση και διεξαγωγή των πρωταθλημάτων αρμοδιότητάς της, στη διαιτησία και στην άσκηση της πειθαρχικής εξουσίας. Με απόφαση του αρμόδιου για θέματα αθλητισμού Υπουργού, δημοσιευόμενη στην Εφημερίδα της Κυβερνήσεως, προσδιορίζονται οι προβλεπόμενες από την ισχύουσα νομοθεσία, σχετικά με τα θέματα του προηγούμενου εδαφίου, αρμοδιότητες κρατικών οργάνων, οι οποίες εφεξής ασκούνται από την Ε.Π.Ο. και τα όργανά της. Με την ίδια ή όμοια απόφαση ορίζονται, κατά τροποποίηση των ισχυουσών διατάξεων, ο τρόπος συγκρότησης των ανωτέρω επιτροπών, συμβουλίων ή μονομελών οργάνων, ο κύκλος προέλευσης των μελών αυτών, τα ελάχιστα ουσιαστικά και τυπικά προσόντα που πρέπει να διαθέτουν αυτά, καθώς και οι λεπτομέρειες εφαρμογής του άρθρ. 25 του Νόμ. 423/1976 «περί γυμναστηρίων και ρυθμίσεως θεμάτων αφορώντων στον εξωσχολικόν αθλητισμόν». Το διοικητικό συμβούλιο της Ε.Π.Ο. συγκαλεί έκτακτη καταστατική γενική συνέλευση των μελών της, πραγματοποιούμενη μέσα σε 15 ημέρες από τη δημοσίευση της ανωτέρω υπουργικής απόφασης, μη ισχυουσών των σχετικών προθεσμιών του καταστατικού αυτής, με αντικείμενο την εφαρμογή του καταστατικού της προς τις ρυθμίσεις του παρόντος νόμου. Άρθρ.3.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. (Αντί για τη σελ. 647) Σελ. 647(α) Τεύχος 1154-Σελ. 41 263 Εξωσχολική Σωματική Αγωγή 32.Η.δ.132-133